Doeëje-dialoog
Óp Wikipedia wèt me hie väöl mieë ven! Zuuch hie.

'n Gesprèk mit 'ne doeaje. Veurbeildj ven Bep Mergelsberg oet g'm Gesjprek mit Shakespeare:

De middegzon sjiengt in 'n witte sjtriep dör de däör nao binne. Mae in de Pieter is 't keul. 'n Keulhèèd die get klaams kriet es 'ch dör de aoëpe veenster rech op d'r middelieëwse sjtadsmoeër kiek. Bie 't zieë va mergel, ruuk 'ch d'r Jezuïteberg. En laet zich vör e momaent 'n dun glaasgerdienge grottetemperatuur uvver mich heen. Ich hub os twieë witbeer besjtild en kleenk mit d'r William Shakespeare op os gezoondhèèd...

William Shakespeare:...'ch Hub väöl van d'r Francis Bacon gelieërd. Later verwirkde 'ch dat väöral in 't Gehuch.

Bep Mergelsberg: 't Gehuch? Dat sjtuk kin 'ch neet.

William Shakespeare: Da kins-te neet genog Ingelsj. E hamlet is 'n klèè aafgelaege gehuch mit get gesjlaoëte hoof-boerderieje. 'ne Treffende metafoor väör d'r top van 't Hof. 't Sjtuk geet jao och uvver d'r sjtrijd um de geesteleke mach dae zich aafsjpelt op 't nivo van de groeëte ego's. En wie ze zich oonder-èè op die meneer allemaol kapot make.

Bep Mergelsberg: Mae Hamlet sjpelt zich toch aaf in Denemarke?

William Shakespeare: 'ch Moes mieng sjtukke transponere. Urges aandersj situere um de duiding te kamoeflere...

brón
«Aafkómstig ven "http://li.wikisource.org/wiki/Bep_Mergelsberg"»

Limburgish
Hoesloze teks